«Իմ գեղանկարչությունը շատ քննարկումների տեղիք է տալիս… ես շատ գծագրեր եմ անում ու դու դժվար թե ճանաչես իմ աշխատանքները»,-գրում է Գոգենը կնոջը: «Շառլ Լավալի դիմանկարով նատյուրմորտը» (1886թ.) լրիվ անջատում է Գոգենի նախկին նմանակող կիսաաշակերտական վարքը: Կոմպոզիցիոն դասակարգման մեջ նկատվում է Դեգայից ազդեցությունը (« Քրիզանտեմով տիկինը») կամ Սեզանից` մրգերի պատկերներում: Բայց դժվար է գտնել Պիսսարոյից որևէ ազդեցություն: Սփռոցին դրված պտուղներից արդեն զգացվում է ապագա Գոգենը իր ընդհանրացված, ժլատ կատարողականով, իրեն հատուկ պարզության ու ոչ արհեստականության զգացումով: